มีก้อนเล็กๆขึ้นใต้ผิวหนังกลางฝ่ามือ ไม่มีความรู้สึก แต่พอไปคลึงให้มันยุบลงกลับเจ็บ พอหายเจ็บซักพักก็มีก้อนที่ 2 ขึ้นมาบริเวณใกล้เคียงที่เดิม ทำให้เหยียดมือตึงลำบากเล็กน้อยแล้วมีอาการตึงและเจ็บเล็กน้อย จะไปหาตามโรงพยาบาลที่ใช้สิทธิ์ก็ไม่รู้จะแจ้งว่าเป็นอะไร เลยมาสอบถามทางนี้ก่อนครับ ถ้าไม่อันตรายก็อาจจะปล่อยไว้แบบนั้น แต่ถ้าอันตรายจะได้รีบไปพบแพทย์ครับ
สวัสดีค่ะ ก้อนเล็กๆบริเวณตรงกลางฝ่ามือนั้นอาจจะเกิดจาก ก้อนจากถุงน้ำที่เกิดขึ้นบริเวณเส้นเอ็นหรือข้อต่อ ส่วนใหญ่พบบริเวณมือและข้อมือ ถือเป็นเนื้องอกชนิดที่ไม่ร้ายแรง มักมีลักษณะเป็นวงกลมหรือรูปไข่ที่ภายในเป็นของเหลว สาเหตุอื่นๆเช่น ก้อนจากกล้ามเนื้อที่ตึงตัวขึ้นมา ก้อนจากก้อนไขมันใต้ชั้นผิวหนัง หรือเป็นโรคผิวหนังเช่นการติดเชื้อหรืออักเสบที่ทำให้มีการปวด บวมขึ้นมาเป็นก้อนได้เช่นกันเบื้องต้นไม่ไปคลำหรือกดบริเวณดังกล่าวบ่อยๆ ยังไม่เอายาอะไรไปทาเอง กินยาแก้ปวดได้หากปวดมาก ลดการใช้งานหรือขยับมือนั้นบ่อยๆ หากต้องการไปพบแพทย์เพื่อตรวจให้ได้สาเหตุที่แน่ชัด สามารถแจ้งที่รพ.ได้ตามที่เขียนมาเลยค่ะ หรือขอพบแพทย์ทั่วไปก่อนเพื่อคัดกรองเบื้องต้นว่าน่าจะเป็นโรคในกลุ่มใดและส่งพบแพทย์เฉพาะทางต่อไป จะอันตรายหรือไม่นั้น อาจจะต้องตรวจร่างกายดูร่วมด้วยจึงจะบอกได้แน่ชัดค่ะ